કોલંબો : શ્રીલંકામાં ચાલી રહેલી રાજકીય કટોકટી વધુ ગંભીર બની ગઈ હતી. કારણ કે, સ્પીકરે રાનીલ વિક્રમસિંઘેને વડાપ્રધાન તરીકે મળનાર સુવિધા અકબંધ રાખવાને મંજુરી આપી હતી. વિક્રમસિંઘેને બંધારણ મુજબ લોકશાહીરીતે ચૂંટાયેલા વડાપ્રધાન જાહેર કર્યા હતા. ત્રણ દિવસ પહેલા જ શ્રીલંકાના પ્રમુખે વિક્રમસિંઘેને હોદ્દા પરથી દૂર કરી દીધા હતા અને તેમની જગ્યાએ મહિન્દા રાજપક્ષેને વડાપ્રધાન તરીકે જાહેર કર્યા હતા. સ્પીકર રાજુ જયસુર્યાએ વિક્રમસિંઘેની સુરક્ષા અને વડાપ્રધાન તરીકે મળનારી સુવિધાઓને જાળવી રાખવાની અપીલને સ્વીકારી લીધી છે. તેમણે કહ્યું છે કે, જ્યાં સુધી સંસદમાં કોઇ અન્ય ઉમેદવાર બહુમતિ સાબિત કરતા નથી ત્યાં સુધી સંસદમાં આ પ્રક્રિયા જારી રહેશે અને વિક્રમસિંઘેને વડાપ્રધાન તરીકે મળનાર સુવિધા જારી રહેશે.